Kaupapa Mahi Tahi ki te Whakawhanake Kaimahi


# Mā te mahi tahi e puāwai ai te pito mata o ngā tāngata katoa

## He mōhiohio takenga

Kua whakaritea e New Zealand Disability Support Network (NZDSN) he rārangi kaupapa whakawhanake kaimahi. Ko te whāinga ia,

kia whakatikaina ngā take nui kua roa nei e whakararu ana i ngā ara whai tohu, inarā, ko te ihirangi whakarerekē, te tukutanga atu me te kounga anō hoki.

He matea nui kia whai wāhi mai ngā kaimahi ki ngā ara whai tohu e hāngai pū ana ki ngā mātāpono o Enabling Good Lives, ka mutu, me kite te kounga o ngā akoranga me te kaha anō hoki o te āwhina atu i ngā ākonga e whai tohu ana. Ko te whāinga ia, me uara ēnei kaupapa e ngā tāngata whaikaha, e ngā whānau, e ngā kaiwhakawhiwhi mahi anō hoki ka whakamahia atu ai.

I tēnei wā nei, kua mātua mai te arotahi ki te whakawhanaketanga o Enabling Good Lives - informed leadership development for service transformation ki ngā ratonga hauora katoa, me te waihanga anō hoki o ngā rauemi whakangungu kounga mā te marea whāioio huri noa.

E whakaarohia ana, mā ēnei kaupapa pū e nui ake ai te tokomaha me te rangatiratanga o ngā

tāngata whaikaha me ngā whānau anō hoki e kaha āwhina ana i te whanaketanga me te tukutanga o ngā tohu me ngā rauemi whakangungu. He mea nui whakahirahira kia whakaatahia e ēnei kaupapa katoa ngā mātāpono o Enabling Good lIves, Te Tiriti o Waitangi, te whai whakaaro ki te mana taurite o ngā whānau Pasifika me te hauora anō hoki o ngā tāngata whaikaha.

## Whakatakoto kaupapa

He mea whakarite Te Kaupapa Mahi Tahi ki te Whakawhanake Kaimahi hei rōpū rangapū mō The National Enabling Good Lives Leadership Group rātou ko Te Manatū Hauora, ko Te Manatū Whakahiato Ora, ko Careerforce anō hoki.

Kua whakapūmautia he rōpū whakatere e ārahia ana e ngā mema o NZDSN rātou ko te kāhui tuku pūtea (Te Manatū Hauora, Te Manatū Whakahiato Ora me Careerforce), ko Disabled Persons Assembly, ko People First, ko The National Enabling Good Lives Leadership Group, ko Whānau Ora Interface Group, ko

Te Ao Marama, ko Faiva ora, ko Unions, ko The Carers Alliance, ko The Family Alliance, ko Te Pūkenga, ko Toitū te Waiora (Workforce Development Council) anō hoki.

Te hononga me te kupu tohutohu mō te whai wāhitanga mai o te iwi Māori, o ngā whānau Pasifika, o ngā tāngata whaikaha, o ngā whānau whānui

anō hoki. Kua whai hononga atu ngā kaiwhakahaere o ēnei kaupapa ki ngā rangatira me ngā rōpū whaipānga kia mana ai te whai wāhitanga mai o te iwi Māori, o ngā whānau Pasifika, o ngā tāngata whaikaha, o ngā whānau whānui anō hoki. Mā taua āhuatanga, e hāngai tonu ai ngā kaupapa katoa ki Te Tiriti

o Waitangi, ki Enabling Good Live, ki te whai mana taurite anō hoki mō ngā whānau Pasifika.

Ko te wawata ia, kia whakapūmautia te reo o te iwi Māori, o ngā whānau Pasifika, o ngā tāngata whaikaha, o ngā whānau whānui anō hoki ki ngā kaupapa katoa.

Whai hono ki te reo motuhake: He mea nui kia whai wāhi mai ngā tāngata whaikaha, whānau whaikaha, aiga me ngā whānau whānui anō hoki ki ngā wāhanga katoa o ēnei kaupapa. E hiahia ana mātou ki te kōrero atu ki ēnei tāngata i te tuatahi kia mārama ai mātou ki ō rātou hiahia mō te āwhina a ngā kaimahi e āwhina atu ana i a rātou. E whai mārama atu ana mātou, kua ea rānei ō rātou hiahia, te ahurea Māori, te ahurea Pasifika me ngā mātāpono anō hoki o Enabling Good i ngā pūkenga o ngā tāngata katoa e āwhina atu ana i

a rātou. E whakaarohia ana, mā ngā kōrero whakahoki nei e whakaaweawe te mahi hanga kiriata me te whakawhanaketanga o ngā tohu.

Mā ngā rōpū whakahaere e whaimana ai ngā kōrero whakahoki me ngā pūkenga o ngā tāngata matatau ki ngā kaupapa katoa hei whakaea i ngā wawata mō ia kaupapa.

He mea whakamana he tūranga kaiārahi takirua mō ia kaupapa, ka mutu ka whakaritea he tūranga hei kaiwhakarite matua mō ngā kaupapa katoa. Mā NZDSN e whakahaere.

# Whakaaturanga kaupapa

Kaupapa 1

He whakahaere i te mahi tahi kia whakaahutia te marau mātauranga me ngā tauira tukutanga mō te tohu Health and Wellbeing taumata 2-4 e hāngai ana ki te whakawhanake kaimahi whaikaha. Me whai take ngā tohu ki te anamata o te ao whaikaha, me ngā mātāpono anō hoki o Enabling Good Lives.

*Ngā kaiwhakahaere:* Grant Cleland and Cate Grace.

*Ngā putanga:*

* Kua whai mana te whanaungatanga ki te hunga whaipānga
* Kua whakaaetia ngā marau mātauranga mō ia tohu
* Kua whakaaetia ngā tauira tukutanga mō ia tohu

*Whāinga:* Ka uaratia, ka tautokohia anō hoki ngā tohu ōrite ā-motu e ngā tāngata whaikaha, e ngā whānau, e ngā kaiwhakawhiwhi mahi, e ngā kaimahi whaikaha anō hoki.

Kaupapa 2

He whakahaere i te mahi tahi kia whakaahutia te wāhanga ako mō te mahi positive behaviour support specialist hei tāpiri atu ki te tohu Health and Wellbeing Diploma taumata 5.

*Ngā kaiwhakahaere:* Gordon Boxall and Martyn Matthews.

*Ngā putanga:*

* Kua whai mana ngā whanaungatanga ki te hunga whaipānga
* Kua whakaaetia ngā marau mātauranga mō ia tohu
* Kua whakaaetia ngā tauira tukutanga mō ia tohu

*Whāinga: Ka uaratia, ka tautokohia anō hoki ngā tohu ōrite ā-motu e ngā tāngata whaikaha, e ngā whānau, e ngā kaiwhakawhiwhi mahi, e ngā kaimahi whaikaha anō hoki.*

Kaupapa 3

Kia whakahaere tonutia te tukutanga o te akoranga Leadership for Service Transformation kia whakatauirahia atu ai ngā mātāpono o Enabling Good lives e ngā ratonga hauora, kāore e neke atu i te 40 ratonga.

*Ngā kaiwhakahaere:* Humanly.

*Ngā putanga:*

* Ka whakaritea he haerenga whai akoranga mō ngā rōpū Kaiwhakarite Ratonga Whakaumu. Ka 20 wiki te roanga, ka 4 ōna wāhanga, ka 4 ngā awheawhe, he ako ā-ipurangi, me ngā rautaki tukutanga motuhake anō hoki mā ia ratonga hauora.
* He tuku i te akoranga ki ngā ratonga. Ka 6 wāhanga whakauru katoa mō ngā rōpū Kaiwhakarite Ratonga Whakaumu, kāore e neke atu i te 40 ratonga, ā, kāore hoki e neke atu i te 6 tāngata ki ia rōpū ā-ratonga.
* He whakarite i ngā wāhanga whakauru ki ngā tauwāhi e toru i te marama o Hōngongoi 2021 me te marama anō hoki o Huitanguru 2022.

*Whāinga:* Kia kitea te whakawhanaketanga o te mahi whakaumu pūnaha ki ngā ratonga katoa e whakaaweawetia ana e ngā mātāpono o Enabling Good Lives.

Kaupapa 4

Whakaritea he kiriata whakangungu kounga hei whakaatu atu i te whakamahinga o ngā mātāpono o Enabling Good Lives mā te tirohanga atu a ngā tāngata whaikaha me ngā whānau whānui anō hoki.

*Ngā kaiwhakahaere:* Tony Mclean, Nicky Mayne and Amy Hogan.

*Ngā putanga:*

* Kua whai mana te whanaungatanga ki te hunga whaipānga
* Tohua ngā horopaki, ngā tāngata me ngā ‘kōrero’ anō hoki hei whakatauira atu i te whakatinanatanga o ngā mātāpono o Enabling Good Lives.
* Taritaria he tira hanga kiriata hei whakaputa i ngā rauemi whakangungu kaimahi
* Ka 8 neke atu ngā kiriata hukihuki e whakatauira atu ana i ngā mātāpono o Enabling Good Lives hei titiro mā te marea whāioio.

*Whāinga:* E whakamahia whānuitia ana he rauemi whakangungu kaimahi e ngā ratonga hauora kia pai ake ai te mahi āwhina e whakaaweawetia ana e ngā mātāpono o Enabling Good Lives.

## Kei te hiahia rānei koe ki ngā mōhiohio anō mō ēnei kaupapa?

Mehemea, kei te hiahia koe ki te āwhina i ēnei kaupapa, whakapā mai.

He pūkenga ōu?

* He mōhiotanga ki ngā akoranga hei tāpiri atu ki ngā tohu
* He mōhiotanga ki ngā rauemi ko hei whakamahi mā mātou
* He pūkenga koe ki ngā take nei
* He pūkenga koe ki ngā mahi waihanga kiriata
* He pūkenga koe ki te whakatauira atu i te whakamahinga o ngā mātāpono e kōrerohia nei


## Ko ēnei ngā mōhiohio mō te whakapā mai ki ia Kaupapa

Taumata 2-4 Qualification Projects

Grant Cleland grant@creativesolutions.co.nz Cate Grace cate@whānauwhanake.org

### Taumata 5 Positive Behaviour Support Qualification

Gordon Boxall gordon@weavingthreads.com Martyn Matthews martyn.d.matthews@gmail.com

### Video Training Project

Tony Mclean tony.mclean@imaginebetter.co.nz Nicky Mayne nickyshiree@gmail.com

Amy Hogan amyhogannz@gmail.com

### Leadership for Service Transformation Programme

Janelle Fisher janelle.fisher@humanly.nz

Lisa Clausen lisa.clausen@humanly.nz

Logan Fisher-Murray logan.fisher-murray@humanly.nz

### Kaiwhakahaere matua:

Garth Bennie bennford@inspire.net.nz

nzdsn.org.nz